Ilmateade lubab nädalavahetuseks 30 kraadi kanti külma, aga praegune ilm on mesilastele ideaalne. Mesilased külma ei karda, mesinikud kardavad. Lumi on väga hea soojuseisolatsioon, tarude peal on poolemeetrised lumemütsid, nii tore vaadata. Mõnel aastal puhastasin lennulaudade juurest lund ära, kartsin, et ei saa õhku. Nüüd pole isegi mesilasse vaatama saanud,  kuna mul on tarupõhjades tagumistes nukrades 5cm võrgutükid, pole üldse muret tundnud, kas on tarud on lume all. Poolest saadik paistavad lumest välja ja lennulauad on ka lume sees. Aga nad on talveasendis ja alla jääb ka õhuruum, nii et nendega pole häda midagi.